26.6.2023
(33)
DA
Den Europæiske Unions Tidende
L 160/45
Ifølge oplysningerne fra Portugal bidrog seks nøglefaktorer til Azores Airlines' vanskeligheder (37): i) den nedsatte kapacitetsudnyttelse (40-50 % under referencebloktimer pr. fly, idet netplanen historisk set er stærkt afhængig af sæsonbestemt trafik og mangel på natflyvninger), ii) en stigning i kompensationsomkostningerne som følge af uregelmæssigheder i flyveplanen: fra 1,5 mio.
EUR i 2015 til 4,5 mio.
EUR i 2019, mens omkostningerne til leasede fly alene i 2018 var på over 15 mio.
EUR for at afhjælpe afbrydelser, iii) høje vedligeholdelsesomkostninger i forbindelse med den gamle flåde, som krævede omfattende korrigerende vedligeholdelse i 2019, og store hensættelser, der var nødvendige i 2019), iv) ekstra omkostninger i forbindelse med gennemførelsen af en udskiftning af flåden (forsinket levering af et A321-fly i 2019 førte til behov for ekstra leasing, forsinkelser i uddannelse af besætning til den nye flåde, hvilket førte til aflysninger i højsæsonen 2017), v) manglende indtægter og resultater i forhold til kravene for forpligtelserne til offentlig tjeneste (begrænsninger i flyveplanen for de fire ruter med forpligtelse til offentlig tjeneste, der sætter begrænsninger for optimering af netværk, flåde og besætning, loft på billetpriser forbundet med forpligtelsen til offentlig tjeneste, hvilket begrænser indtægtspotentialet, idet de fire ruter med forpligtelse til offentlig tjeneste påvirker EBIT-margenen negativt med 13 mio.
EUR i 2019), vi) øget pres efter, at lavprisselskaberne efter 2015 liberaliserede ruten Ponta Delgada-Lissabon, og Ryanair kom ind på markedet, og TAP's hyppigere flyvninger fra SATA's Ponta Delgada-knudepunkt, f.eks.
til nordamerikanske destinationer.
2.2.3.
Covid-19-pandemiens indvirkning på støttemodtagerens drift og resultater
(34)
Virkningerne af covid-19-pandemien i luftfarts- og turismesektoren har forværret SATA's vanskeligheder.
Pandemien har udløst et betydeligt og langvarigt efterspørgselschok, som primært skyldes rejse- og handelsre­ striktioner, der er indført i Portugal, andre medlemsstater og Nordamerika for at begrænse spredningen fra marts 2020, og som har en synlig indvirkning på realøkonomien på Azorerne (og også i den selvstyrende region Madeira) (38).
(35)
Mens SATA foretog 44 000 flyvninger i de to år, der gik forud for covid-19-udbruddet mellem marts 2018 og februar 2020, foretog SATA 34 821 flyvninger i perioden mellem marts 2020 og februar 2022 og reducerede dermed sit udbud med 21 %.
Med henvisning til de samme perioder og indvirkningen på SATA's drift faldt antallet af transporterede passagerer med 43,5 % fra 3,36 mio.
til 1,9 mio., antallet af udbudte sædekilometer faldt med 43,2 % fra 5 843 mio.
til 3 326 mio.
og indtægterne pr. passagerkilometer faldt med 58 % fra 4 582 mio.
til 1 928 mio.
Ligeledes faldt antallet af passagerer, der afrejste og ankom til de flyvepladser, der drives af SGA, med 33 % fra 0,56 mio.
til 0,38 mio., og driftsindtægterne faldt med 46 % (39).
(36)
For så vidt angår de indtægter, der er gået tabt siden udbruddet af covid-19-pandemien, viser sammenligningen mistede indtægter på 35,3 mio.
EUR for SATA Air Açores og 180,3 mio.
EUR for Azores Airlines, selv om det konservativt antages, at SATA's indtægter ville være steget med en vækstrate på 5 %, hvilket er lavere end vækstraten på 7,8 % for SATA Air Açores og 5,1 % for Azores Airlines i perioden mellem 2015 og 2019.
På trods af de foranstaltninger, der er truffet for at reducere de faste eller halvfaste omkostninger, kan indvirkningen på SATA's EBITDA anslås til ca. 80 mio.
EUR med et indkomsttab på 54,5 mio.
EUR i marts 2020 — februar 2022 sammenlignet med marts 2018 — februar 2020.
(37)
Den 30. april 2021 godkendte Kommissionen i henhold til artikel 107, stk.
2, litra b), i TEUF en kompensation på 12 mio.
EUR til SATA Air Açores og Azores Airlines for direkte skader som følge af de rejserestriktioner, som ARA, Portugal og myndighederne i andre destinationslande indførte mellem den 19. marts 2020 og den 30. juni 2020 for at begrænse spredningen af covid-19-pandemien (40).
Det kraftige fald i efterspørgslen som følge af covid19-pandemien har imidlertid varet ved efter juni 2020, og indvirkningen på SATA's indtægter og tab har indtil videre været fem til seks gange større end de tab, der er dækket af skadeskompensation.
(37) Portugals indlæg af 2. december 2021, bilag 1 — »SATA Restructuring and Strategic Plan 2021-25«, s. 9.
(38) Kommissionens afgørelse af 30. april 2021 i sag SA.62505 (2021/N) — COVID-19: Amendment of SA.56873 Direct grant scheme and loan guarantee scheme (EUT C 195 af 21.5.2021, s. 22).
(39) Portugals svar på Kommissionens anmodning om oplysninger indgivet den 6. april 2022, s. 8-10.
(40) Kommissionens afgørelse af 30. april 2021 i sag SA.61771 (2021/N) — COVID-19 — SATA — Compensation of damages resulting from extraordinary events (EUT C 285 af 16.7.2021, s. 7).